तंदूरी चिकन एक ऐसी रेसिपी है, जिसे बनाने के लिए आपको धैर्य और समय चाहिए. इसमें सबसे पहले चिकन को दही, अदरक-लहसुन पेस्ट के साथ मेरिनेट किया जाता है, फिर पारंपरिक तरीके से तंदूरी मसाले के साथ तंदूर में पकाया जाता है. पारंपरिक तंदूर वो होता है, जो कोयले या लकड़ी को जलाकर गर्म होता है, इसमें चिकन पकाने से उसमें स्मोकी फ्लेवर आ जाता है, जो इस डिश के स्वाद को कई गुना बढ़ा देता है. लेकिन हर किसी के घर में नहीं रहता है, जिस वजह से इसे गैस तंदूर ओवन या इलेक्ट्रिक ओवन में भी बनाया जा सकता है. लोग इसे बारबेक्यू ग्रिल में भी पकाते है, जो बहुत कुछ तंदूर जैसा स्वाद ही देता है. इसे तंदूरी चिकन में सबसे जरुरी होता है, तंदूरी मसाला. यह मसाला वैसे बाजार में भी मिल जाता है, लेकिन मैं आपको इसे घर में बनाने की रेसिपी बताती हूँ.